Paulus sê ’n bietjie wyn is goed vir die maag. Dit help ook vir matige angs en help mens om te ontspan. ‘n Glasie wyn of kelkie terwyl jy en manlief na die sterre kyk, is ‘n goeie voorloper van intimiteit.
Bly fiks. Oefening verbeter bloed-vloei wat weer ’n positiewe uitwerking op jou libido het. Ook, as mens oefen, voel jy goed oor jouself en ’n goeie selfbeeld is altyd goed vir seks!
Genoeg vrugte en groente gee jou liggaam die nodige minerale en anti-oksidante wat jou liggaam gesond en aan die gang hou.
Voel goed oor jouself! As jy neerslagtig is, doen iets lekker wat weer die huppel in jou stap sal terugsit.